CELEX: 32016R2362
Language: hu
Date: 2016-12-20 00:00:00
Title: A Bizottság (EU) 2016/2362 végrehajtási rendelete (2016. december 20.) az (EU) 2016/2073 végrehajtási rendeletnek a 2016-os pénzügyi évről átvitt előirányzatok visszatérítéséből Franciaország számára elérhető összeg tekintetében történő helyesbítéséről

22.12.2016   
            
            
               HU
            
            
               Az Európai Unió Hivatalos Lapja
            
            
               L 350/18
            
         A BIZOTTSÁG (EU) 2016/2362 VÉGREHAJTÁSI RENDELETE
   (2016. december 20.)
   az (EU) 2016/2073 végrehajtási rendeletnek a 2016-os pénzügyi évről átvitt előirányzatok visszatérítéséből Franciaország számára elérhető összeg tekintetében történő helyesbítéséről
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EU európai parlamenti és tanácsi rendeletre (1) és különösen annak 26. cikke (6) bekezdésére,
   a Mezőgazdasági Alapok Bizottságával való konzultációt követően,
   mivel:
   
               (1)
            
            
               Az (EU) 2016/2073 bizottsági végrehajtási rendelet (2) határozza meg a tagállamok számára elérhető, végső kedvezményezetteknek nyújtandó visszatérítések összegét a 2017-es évre vonatkozóan. Ezek az összegek megfelelnek a tagállamok által a 2016-os pénzügyi évben ténylegesen alkalmazott, a tagállamok 2015. október 16. és 2016. október 15. közötti időszakra vonatkozó kiadásigazoló nyilatkozatai alapján tett pénzügyi fegyelmi levonásoknak.
            
         
               (2)
            
            
               A tagállamok pénzügyi fegyelem által érintett, rendelkezésre álló nettó összegekre vonatkozó bevallásaival foglalkozó bizottsági informatikai rendszerben Franciaország tekintetében hiba lépett fel. E hiba következtében az alkalmazandó pénzügyi fegyelem összegét hibásan állapították meg, így a Franciaország számára elérhető visszatérítés összege is helytelen. A hiba nem befolyásolja a többi tagállam tekintetében meghatározott összegeket.
            
         
               (3)
            
            
               A visszatérítés jogalapjának való megfelelésre tekintettel, illetve az Unió pénzügyi érdekei védelmének biztosítása érdekében a Franciaország számára elérhető visszatérítés összegét helyesbíteni kell.
            
         
               (4)
            
            
               Ennek következtében az (EU) 2016/2073 végrehajtási rendelet (5) preambulumbekezdésében megállapított, a tagállamok által a 2016-os pénzügyi évben ténylegesen alkalmazott pénzügyi fegyelem összege 433 millió EUR.
            
         
               (5)
            
            
               Az (EU) 2016/2073 végrehajtási rendeletet ezért ennek megfelelően helyesbíteni kell.
            
         
               (6)
            
            
               Mivel az e rendeletben foglalt helyesbítés a 2016. december 1-jétől alkalmazandó (EU) 2016/2073 végrehajtási rendelet alkalmazását is érinti, ezért e rendeletet is 2016. december 1-jétől kell alkalmazni,
            
         ELFOGADTA EZT A RENDELETET:
   1. cikk
   Az (EU) 2016/2073 végrehajtási rendelet mellékletében a Franciaországra vonatkozó bejegyzés helyébe a következő szöveg lép:
   
      
                  „Franciaország
               
               
                  88 824 479 ”
               
            
   2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   E rendeletet 2016. december 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. december 20-án.
      
         
            a Bizottság részéről,
         
         
            az elnök nevében,
         
         Jerzy PLEWA
         
            főigazgató
         
         
            Mezőgazdasági és Vidékfejlesztési Főigazgatóság
         
      
   
   
      (1)  HL L 347., 2013.12.20., 549. o.
   
   
      (2)  A Bizottság (EU) 2016/2073 végrehajtási rendelete (2016. november 23.) az 1306/2013/EU európai parlamenti és tanácsi rendelet 26. cikkének (5) bekezdése értelmében a 2016-os pénzügyi évről átvitt előirányzatok visszatérítéséről (HL L 320., 2016.11.26., 25. o.).